JohanHeinsen/ENO huggingface dataset:
Odense Adresse-Contoirs Efterretninger, 1845-07-15
Forandring af Markeder i Assens. Ved Kongelig Resolution, communiceret Amtmanden over Odense Amt ved det Kongl. Danske Cancellies Ordre af 20 f. M., er det allernaadigst tilladt, at der istedetfor det i Kjøbstaden Assens hidtil i Slutningen. af October Maaned afholdte aarlige Marked med Kreaturer og Kramvarer, samt det sammesteds den 3 October ansatte Marked med Lam og Gjæs, maa for Fremtiden i bemeldte Kjøbstad afholdes et Marked med Kramvarer samt Lam og Gjæs den 28 September og et andet med Kreaturer alene den 24 October. Den saaledes allernaadigst bevilgede Forandring Henseende til de ovennævnte Markeders Afholdelse bringes herved til offentlig Kundskab, med Tilføiende: at da det til førstkommende 28 September berammede Marked iaar vilde indfalde paa en Søndag, saa opsættes Sammes Afholdelse, i Medfør af Bestemmelsen i Reskriptet af 12 October 1742, til den næstpaafølgende Tirsdag den 30 September d. A.; hvilket herved ligeledes kundgjøres til alle Vedkommendes Efterretning. Assens Kjøbstads og Baag Herreds Politiecontoir Buchwald. den 22 Juni 1845. At Selveiergaardmand Rasmus Hansen af Saltofte i Kjæ rum Sogn ved Stiftamtets Decret af 14 f. M. er, i Henhold til Lovens 3-17-1 og Cancellieskrivelse 3 Juni 1803, erklæret aldeles umyndig indtil videre, og at Undertegnede imidlertid er beskikket til at være hans Værge, bliver herved, ifølge Pl. 10 April 1841, bragt til almindelig Kundskab. Niels Hansen. Lundager den 12 Juli 1845.
Odense Adresse-Contoirs Efterretninger, 1845-07-15
Til Aarhuus Marked afgaaer Skipper K. R. Fischer i Aar, som sædvanlig, med Markedsgods og Passagerer. Man melder sig hos Skipperen ved Bassinet eller Mægler Maar i Odense.
Odense Adresse-Contoirs Efterretninger, 1845-07-15
Skibsleilighed fra Altona. Skipper P. Johansen ligger under Ladning i Altona med Gods til Odense og øvrige Fyens Kjøbstæder og bliver seilfærdig saa hastig som mulig Hos en Godsforvalter bliver for en Contoirist, der skriver en god Haand og regner godt, en Plads ledig, der helst ønskes besat til 1 Octbr., men i al Fald til 1 Novbr. d. A. Billetter, indeholdende Prøveskrivt og Gjenparter af Anbefalinger, modtager Adressecontoiret under Mærket Contoirist. En Gartner. forsynet med gode Anbefalinger fra forskjellige Steder, hvor han i flere Aar har conditioneret, ønsker sig til førstkommende Novbr. en Condition, helst paa en Herregaard i Fyen. Adressecontoiret anviser.
Odense Adresse-Contoirs Efterretninger, 1845-07-15
En Fellberedersvend kan strax faae Arbeide hos Fellbereder Peter Buntzen Hansen i Assens.
Odense Adresse-Contoirs Efterretninger, 1845-07-15
Et ungt Menneske, som har lært Landvæsenet og den kunstige Engvanding med Nivellering, Landmaaling og hvad mere denne Kunst vedkommer og allerede et Aars Tid har drevet dette Arbeide, hvorfor han kan fremvise meget tilfredsstillende Anbefalinger saavel fra sin Læretid som siden dens Udløb, ønsker sig en Plads som Avlsforvalter paa en Hovedgaard i Fyen eller, i Mangel deraf, Engvandingsarbeide. Man ville behage herom at henvende sig til Sognepræsten i Gielsted, pr. Assens. Lærerinde.
Odense Adresse-Contoirs Efterretninger, 1845-07-15
En ung Pige, som allerede i flere Aar har været Lærerinde, ønsker sig en Plads nu til første Efteraar. Foruden de almindelige Skolevidenskaber, underviser hun ogsaa i Tydsk, Fransk, Tegning og Musik. Billet mærket, Lærerinde bedes aflagt paa Adressecontoiret.
Odense Adresse-Contoirs Efterretninger, 1845-07-15
For en flink og ædruelig Karl, som kan fremvise paalidelige Skudsmaal, er en god Tjeneste strax at erholde. Nærmere Underretning meddeler Adressecontoiret.
Odense Adresse-Contoirs Efterretninger, 1845-07-15
Røgter.
Odense Adresse-Contoirs Efterretninger, 1845-07-15
Paa Bramstrup kan en Røgter, der kan producere fornødne Skudsmaal, faae Tjeneste til 1 November, naar han henvender sig til Forvalteren.
Odense Adresse-Contoirs Efterretninger, 1845-07-15
Sæde=Raps. af udmærket Godhed bekommes hos Th. Thrane paa Overgade.
Odense Adresse-Contoirs Efterretninger, 1845-07-15
Nybrændt Faxde Steenkalk kan faaes fra min Kalkovn Fredagen den 18 Juli. Hendr. Teisen.
Odense Adresse-Contoirs Efterretninger, 1845-07-15
Til Leie. Paa Gaarden Bejerholm, i en smuk Egn i Nærheden af Svendborg, er fra October Flyttetid d. A. 2 gode Beboelses leiligheder at erholde til Leie paa billige Vilkaar. Af disse Leiligheder, der har smukke malede Værelser, er den ene i indeværende Sommer af Nyt opført, og den anden har sidst været beboet af Præsteenke Madame Bojesen. Enhver af Beboelsesleilighederne bestaae af en Stue, Sovekammer, Kjøkken, Spisekammer, Pigekammer, samt Loftsrum og en ikke ubetydelig Kjøkken= og Frugthauge, ligesom Adgang i Eierens Hauge paa omtrent 10 Tdr. Lands Størrelse, saa og Rettighed til Afbenyttelse af Bleghaugen midt i Gaarden og Vandposten tæt ved Beboelsesleilighederne. Nærmere Oplysning erholdes, naar Vedkommende herom mundtlig eller i portofri Breve melde sig hos undertegnede Eier eller hos Exam. juris Zachariasen i Svendborg. Beierholm den 12 Juli 1845. R. Hansen.
Odense Adresse-Contoirs Efterretninger, 1845-07-15
En liden, især for en Enke eller andet eenligt Fruentimmer passende og net Beboelsesleilighed med Hauge er, formedelst Dødsfald, til Leie for en billig Betaling, enten strax eller til næste Flyttetid. Adressecontoiret anviser.
Odense Adresse-Contoirs Efterretninger, 1845-07-15
Formedelst Dødsfald er en god Landeiendom, beliggende circa 1 1/2 Miil fra Veile, at erholde tilkjøbs, og kan tiltrædes enten strax eller senere hen, efter den eventuelle Kjøbers Ønske. Gaardens Bygninger ere gode og solide samt tildeels nye; den har frugtbare Jorder, med et Areal af circa 260 Tdr. Land Ager og Eng, der skylder af circa 22 Tdr. Hovedgaardstaxt, samt desforuden en Skov paa 22 a 23 Tdr. Land og en temmelig stor Tørvemose. Besætningen kan, om det ønskes, medfølge. Nærmere Oplysning erholdes, naar man personlig eller i frankerede Breve henvender sig til Cancellieraad Anchersen i Veile, som ligeledes har i Commission at sælge en Bondegaard 1/4 Miil fra Veile, med et Areal af circa 65 Tdr. Land frugtbare Jorder og 10 Tdr. Land Skov. Et velbygget Huus paa Ryslinge Mark, Ryslinge Sogn, beqvemt indrettet for en Hjulmand, med tilliggende særdeles gode Jordlod og Tørvelod, ialt 4 1/2 Td. Land, er underhaanden at faae tilkjøbs, naar man derom henvender sig til Eieren Rasmus Poulsen, Hjulmand.
Odense Adresse-Contoirs Efterretninger, 1845-07-15
Auction over Avlsgaarden Juulsberg, ved Veile.
Odense Adresse-Contoirs Efterretninger, 1845-07-15
Efter Overeenskomst med vedkommende Auctionsdirecteur, lader Undertegnede den mig tilhørende Avlsgaard Juulsberg, 1/2 Miil østen for Veile Kjøbstad, i Nærheden af dennes Fjord og Thyrsbek, samt tæt ved den nye Chaussee imellem Veile og Horsens, altsaa i en ligesaa bekjendt yndig som frugtbar Egn, bortsælge, med dens Besætning, Avl og Afgrøde, samt Avls og Gaards-Jnventarium, ved offentlig Auction, som afholdes paa Gaarden Torsdagen den 31 Juli førstkommende, om Formiddagen Kl. 11. Jorderne ere til 6 Hestes og 36 Køers Hold, og Skoven tilstrækkelig til Brændsel og Gavntræe. Gaardens 6 Bygninger ere alle nye, og Stuehuset af Grundmuur med Steentag. Tiltrædelsen kan skee enten strax eller til 1 Novbr. Af Kjøbesummen kan omtrent Halvdelen blive indestaaende i Eiendommen og Resten afbetales i flere Terminer. Dette til behagelig Efterretning for Lysthavende, som herved indbydes. Binderup, Juulsberg den 5 Juni 1845. Overkrigscommissair.
Odense Adresse-Contoirs Efterretninger, 1845-07-15
Jfølge Forlig og Udlæg, samt Udlægshaverens Reqvisition, bliver den Ret, som Jørgen Hansen Møller har erholdt til at erholde Skjøde paa 2 Parceller fra gamle Lars Hansens Gaard i Bellinge, af Hartkorn 7 Skpr. 2 Fdkr. 1 Alb., stillet til Bortsalg ved 3 Auctioner, der afholdes Mandagen den 28 dennes, den 11 og 25 August, hver Dags Formiddag Kl. 10. De 2 første Auctioner afholdes her paa Contoiret, den tredie paa selve Eiendommen. Conditionerne ville blive fremlagte ved Auctionen, og kunne forinden erfares hos Birkedommer Friis i Odense. Odense Herredscontoir den 7 Juli 1845. F. Knudsen.
Odense Adresse-Contoirs Efterretninger, 1845-07-15
Jfølge Forlig og Udlæg, samt Udlægshaverens Reqvisition, bliver det Hans Jespersen tilhørende Huus, Nævershuuskaldet, paa Naarup Mark, Werninge Sogn, med tilliggende Haugeplads, 3 Skpr. Land, stillet til Bortsalg ved 3 Auctioner. der afholdes: Mandagen den 28 dennes Formiddag Kl. 11.11 August 25 f. M., Eftermiddag Kl. 3. De 2 første Auctioner afholdes her paa Contoiret, den tredie i selve Eiendommen. Conditionerne ville blive bekjendtgjorte ved Auctionen. Hvilket herved bekjendtgjøres, i Henhold til Placaten af 22 April 1817, til alle Vedkommendes Efterretning. Odense Herredscontoir den 8 Juli 1845. F. Knudsen.
Odense Adresse-Contoirs Efterretninger, 1845-07-15
Jfølge Bestemmelse under Skiftebehandling af Boelsmand Lars Christian Jørgensens Fallitboe, bliver det hans Boe tilhørende Boelsted paa Hinnevad Mark, i Haarslev Sogn, Hannoverhuset, kaldet, med tilliggende Jorder, af nyt Hartkorn 4 Skpr. 1 Alb., stillet til Bortsalg ved 3 offentlige Auctioner, der afholdes saaledes: 1ste Auction Onsdagen den 30 Juli d. A. 2den den 13 Aug. og 3die den 27 Aug. hver Dags Formiddag Kl. 11. De 2 første Auctioner afholdes paa Herredscontoiret i Bogense og 3die Auction i selve Stedet. Hvilket herved til Lysthavendes og ifølge Pl. 22 April 1817, til alle Vedkommendes Efterretning bekjendtgjøres. Skoubye Herredsfogedcontoir i Bogense den 28 Juni 1845. Baadsgaard.
Odense Adresse-Contoirs Efterretninger, 1845-07-15
Ved en eneste Auction, som afholdes paa Edelsborg den 4 August førstkommende, lader undertegnede Eier, efter Overeenskomst med vedkommende Auctionsdirecteur, denne Avls og Lystgaard bortsælge, hvis nogenlunde antageligt Bud skeer. Eiendommens Situation er fordeelagtig og tillige særdeles smuk fordeelagtig, fordi den ligger tæt ved Chausseen mellem Skanderborg og Aarhuus, 1/4 Miil fra førstnævnte og 2 3/4 Miil fra sidstnævnte Bye, og smuk, fordi man fra dens høie Beliggenhed har Udsigt over Skanderborg med Søer og Skove, og til de skjønne Egne paa den sydlige Side af Skanderborg, Søe. Vaaningshuset er af Grundmuur og har 9, tildeels gibsede, Værelser; Udhusene ere af solid Ege=Bindingsværk. Jorderne ere frugtbare, meest rige Leerjorder, og have, med Hartkorn 5 Tdr. 2 Skpr. 3 Fdkr. 1 1/4 Alb., et Areal - Agerjord, Enge, Skove tilsammen - af omtrent 90 Tdr. Land. Besætningen følger med i Kjøbet, ligeledes Gaardens gode Avl efter en Udsæd af 4 Tdr. Vinter=Hvede, 8 Tdr. Rug, 13 Tdr. Byg og 10 Tdr. Havre, foruden Kartofler og Høe. En betydelig Deel af Kjøbesummen kan blive indestaaende i Eiendommen. Bindesbøll. Skanderborg den 11 Juli 1845.
Odense Adresse-Contoirs Efterretninger, 1845-07-15
Auctions=Placat. Torsdagen den 21 August førstkommende, om Formiddagen Kl. 11, bliver, ifølge Dom og derefter passeret Udlæg, ved offentlig Auction paa Frederiksværks Tingbolig opraabt til Bortsalg den Møllebygger Borum tidligere tilhørende, i Maglekilde Fabrik ved Roeskilde i Aaret 1836 anvendte, dobbelte Søedampmaskine, paa 2 Gange 20 Hestes Kraft, der nu er forandret saaledes, at den kan bruges som Landdampmaskine, paa tilsammen 40 Hestes Kraft. Detailleret Beskrivelse over Maskineriet, tilligemed Auctionsconditionerne, blandt hvilke, at imod betryggende Sikkerhed tilstaaes 6 Ugers Credit, henligge paa Adressecontoirerne i Aarhuus og Odense, paa Frederiksværks Hovedcontoir i Kjøbenhavn, samt paa Jnspections contoiret paa Frederiksværk, hvorfra Maskineriet paavises. Frederiksværk den 28 Juni 1845. Hjort.
Odense Adresse-Contoirs Efterretninger, 1845-07-15
Ved Proclama af Dags Datum, som snarest muligt vil blive læst ved vedkommende Under- og Overret, ere Alle og Enhver, som maatte have Noget at fordre i Boet efter Snedker Corvenius's afdøde Enke, Gjertrud Jacobine Jacobsen af Hauge, under Stige By i Lunde Sogn, Lunde Herred, Odense Amt, indkaldte med 12 Ugers Varsel til for undertegnede Skifteforvalter i Boet at anmelde og beviisliggjøre deres Fordringer. Hvilket herved endvidere bekjendtgjøres. Lunde og Skam Herreders Contoir den 7 Juli 1845. Hillerup.
Odense Adresse-Contoirs Efterretninger, 1845-07-15
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1845-07-16
No 133. 74 Aargang. Fyens Stifts privilegerede. Kongelig ene samt Avertissementstidende. Adresse- og politiske Avis overalt i de danske Stater. Forsendes med Brevposten af M. C. Hempel i Odense. Redigeres, trykkes og udgives 16 Juli 1845. Onsdagen.
Odense Adresse-Contoirs Efterretninger, 1845-07-16
Jndhold. Fædrelandet. Offentlige Foranstaltninger. Blandinger. Odense.
Odense Adresse-Contoirs Efterretninger, 1845-07-16
Fædrelandet. Offentlige Foranstaltninger. Kjøbenhavnspostens Redakteur, J. Lund, er ved Hof= og Stadsretten idømt en Mulkt af 100 Rbd. Sølv samt 1 Aars Censur.
Odense Adresse-Contoirs Efterretninger, 1845-07-16
Det sidste Nummer af "Juridisk Ugeskrift" indeholder følgende under 3 Juni d. A. afsagte Landsoverretsdom i en Qvaksalversag: "Tiltalte, Boelsmand Christian Nielsen af Rold, der ikke har nogen Berettigelse til at udøve Lægepraxis, hvorimod det i Overeensstemmelse med Hs. Majestæts allerh. Resolution af 4 Octbr. 1840, ved hvilken en fra flere Landmænd i Fyen indkommen Ansøgning om, at Tiltalte maatte forundes Tilladelse til at helbrede for Arm- og Beenbrud samt for udvortes Saar, blev afslaaet, alene er ham tilkjendegivet, at Jntet var til Hinder for, at han ydede Tilskadekomne den fornødne øieblikkelige Hielp, inden en Læge tilkaldtes, maa under nærværende fra Lunde og Skam Herreders Extraret hertil indankede Sag ved egen Tilstaaelse og Sagens øvrige Omstændigheder ansees tilstrækkeligen overbeviist at have gjort sig skyldig i Qvaksalveri, idet han, efter at være kaldet til Gaardmand Jens Andersens Enke i Hjadstrup, der leed af Betændelse i den venstre Haand og Forarm, og allerede tidligere var taget i Cuur af en autoriseret Læge, har tilraadet den Syge, i Forbindelse med et af Lægen ordineret Omslag, at bruge andre Lægemidler, bestaaende af Olie og Plaster, saaledes at hun skulde anvende disse om Natten og kun beholde Omslaget paa om Dagen, hvilket efter constitueret Distriktslæge Helwegs Erklæring maa antages at have forøget den med Sygdommen, der skal have bevirket Patientindens Død, forbundne Fare, ligesom Tiltalte endvidere er overført at have taget Møller Mads Christophersen af Rostrup Mølle under Behandling for Beenbrud. - Paa Grund heraf vil Tiltalte, der er 37 Aar gammel og ved Odense Herredsthingsdom af 26 Marts 1840 er for Qvaksalveri ifølge Frdn. 5 Septbr. 1794 § 5 tilfunden en Mulct af 20 Rbd. Sølv, uanseet at denne Mulct ved den ovenberørte kgl. Resolution blev ham allernaadigst eftergivet, nu, som af Underdommeren statueret, blive at dømme for 2den Gang begaaet Qvaksalveri, og da Straffen i Medfør af den citerede § i Frdn. 5 Septbr. 1794, sammenholdt med Frdn. 12 Juni 1816 §5, er ved den paaankede Dom retteligen fastsat til Fængsel paa Vand og Brød i 6 Gange 5 Dage, vil bemeldte Dom, hvis Bestemmelser i Henseende til Actionens Omkostninger, derunder indbefattede de Sagførerne i 1ste Jnstants tilkjendte Salairer, ligeledes billiges, i det Hele være at stadfæste. Saa vil og Tiltalte blive pligtig at betale de Actor og Defensor ved Overretten, Procuratorerne Ring, og Christensen, tilkommende Salairer, der for hver især bestemmes til 5 Rbd. Behandlingen ved Underretten har, ligesom den befalede Sagførelse ved begge Jnstantser været lovlig. Thi kjendes for Ret: Herredstingsdommen bør ved Magt at stande.
Odense Adresse-Contoirs Efterretninger, 1845-07-16
Blandinger. "Fædrelandet" har fra en anseet Haand modtaget Følgende: Hvorledes kan Savnet af Præmisser til Høiesteretsdomme paa en nem og simpel Maade afhielpes, Ved en Lov af følgende Jndhold: §. Den 13de § i Høiesterets Jnstrux forandres derhen, at det herefter skal være overladt til Retten at afgjøre, i hvilken Orden de Tilforordnede skulle votere i hver enkelt Sag; og at det under samme Straf, som det er forbudet at aabenbare for Nogen, hvad der af den Ene eller Anden i nogen Sag er blevet voteret, skal være forbudet at aabenbare, i hvilken Orden de Tilforordnede have voteret. 2. Voteringen i enhver Sag, dog med Udeladelse af de Voterendes Navne, skal tilligemed Dommen, inden 8 Dage efter dennes Afsigelse, bekjendtgjøres ved Trykken, enten i en særegen Høiesterets tidende eller i et andet Blad.
Odense Adresse-Contoirs Efterretninger, 1845-07-16
Hs. Maj. Kongen har i Søndags begivet sig fra Amalienborg til Sorgenfri.
Odense Adresse-Contoirs Efterretninger, 1845-07-16
Med Hensyn til Høiesteretsadvocat Lehmanns Anklage og Suspension yttrer "Fædrelandet" "Om Domstolene ville finde denne Anklage begrundet, er høist tvivlsomt og neppe rimeligt. Men sæt for et Øieblik ogsaa, at de gave Generalfiskalen Medhold i hans Paastand; sæt, at de paalagde Hr. Lehmann en Straf, saa maatte dog denne komme til at rette sig efter den formeentlige Brødes Beskaffenhed, og det er følgelig aldeles umuligt, at den kunde medføre hans Embedes Tab, eller i Fremtiden gjøre ham udygtig til at beklæde dette. Og hvad er det saa for et Embede, hvorfra Man har suspenderet ham, Er det fra en Tabouret i Statsraadet eller en Lænestol i Kollegierne, fra Arbeide i Kongens Kabinet eller fra det høiere Polities deelikateste Forretninger, Er det engang fra noget Dommersæde eller fra nogen administrativ Post, Nei, det er fra et Embede, som kun i Formen er et Embede, men i Virkeligheden er en Næringsvei, fra et Embede, der ikke udgjør nogen Forgrening af Regjeringens Virksomhed, der ikke bestaaer i nogensomhelst Repræsentation eller Udøvelse af dens Magt og Myndighed, der ikke modtager nogen Gage af Staten eller engang nogen Garanti for en vis Jndkomst; der erholder de Forpligtelser mod det Offentlige, der paahvile det, honorerede enkeltviis i Forhold til disses Beskaffenhed, ligesom enhver anden Arbeider, uden derved at opnaae noget videre Krav paa Staten, fra et Embede, kort sagt, der kun bestaaer i en Tilladelse til at turde anvende sine Kundskaber og sin Dygtighed paa en vis Maade, nemlig ved at føre Sager. for Domstolene. Det er fra Advocaturen, Hr. Lehmann er suspenderet, og hans Suspension er altsaa ganske det Samme, som et Forbud imod, at han maa ernære sig og sin Familie ved Hjelp af den Duelighed, han har erhvervet sig. Hvad mon Man vilde sige, dersom Cancelliet, idet det anlagde en Trykkefriheds= eller Talefrihedsproces mod en Læge, tillige forbød ham at praktisere, eller dersom det anklagede en Snedker og forbød ham at arbeide i Træ, eller en Sanger og forbød ham at synge? Selv om der var anlagt ti politiske Sager mod Hr. Lehmann, alle af den Natur, at Man i hver af dem ventede ham dømt fra sit Embede, hvad kunde det saa interessere det Offentlige at see ham fjernet fra dette, før Dommen faldt, at berøve ham Leilighed til at finde sit anstændige Udkomme, før Loven stemplede ham som Forbryder, at straffe ham med Næringssorg, for det var afgjort, om han fortjente nogen Straf¬
Odense Adresse-Contoirs Efterretninger, 1845-07-16
Generaliskalsagen mod Dhrr. Lehmann, Poulsen og Helweg blev i Løverdags incamineret i Kriminal= og Politiretten. For Hr. Poulsen mødte Lotto Advocat Damkjer og for Hr. Helweg Prøveprokurator Larsen. Lehmann defenderer sig naturligviis selv. Jmidlertid blev der, ifølge Kbhposten, ikke i Løverdags fremlagt noget Jndlæg fra Generalfiskalens Side, da samme ikke er blevet færdigt endnu.
Odense Adresse-Contoirs Efterretninger, 1845-07-16
Theologisk Embedsexamen: J. H. Fibiger land., C. C. N. d'Origny hand ill. Af denne og forudgaaende Anmeldelser om theologisk Examen vil det sees, at 20 have indstillet sig til mundtlig Prøve, af hvilke 8 erholdt Charakteren land., 9 hand ill., 1 non contemn og 2 forlode Examen.
Odense Adresse-Contoirs Efterretninger, 1845-07-16
Den hamborgske Consul Sieveking, der i flere Aar har været bosat i Kjøbenhavn, er ved Døden afgaaet i Marseille. Orlogsbriggen "Mercurius", commanderet af Capitain, og Ridder Prøsilius, bestemt til Færøerne og Jsland, afseilede i Søndags fra Kjøbenhavn. Decoreringen af Universitetsbygningens Corridor i Kjøbenhavn kan nu snart see sin Fuldendelse imøde, og de tvende Bissenske Statuer, Apollo og Minerva, ville da formodentlig ogsaa om føie Tid indtage den til dem der bestemte Plads. Corridorens Loft, hvis Decoration længe har været fuldendt, er udsmykket med en smuk Mythe: Aurora, Morgenrødens Gudinde, der ved sit klare Lys forjager Mørkets og Vankundighedens Genius, idet hun bestrøer sin Vei med Roser. Ligefor Jndgangen sees Amor, der leder den frygtsomme Psyche til Kronion, ved hvis Side staaer Hebe, øsende sin foryngende Drik i Skaalen. Under dette mythologiske billede er gjort et Udkast til en anden særdeles smuk Allegorie, Prometheus, der efter at have dannet Mennesket af Leer, overgiver det til Minerva, som giver det Liv og Forstand, idet hun afbildes holdende en Sommerfugl over Barnets Hoved. - Saaledes udsmykket med fortrinligt udførte billeder, Allegorier og Fresco malerier, samt de tvende omtalte Statuer, vil denne Forhal komme til at udgjøre Universitetsbygningens (Aalb. A.) skjønneske Zirat.
Odense Adresse-Contoirs Efterretninger, 1845-07-16
Fædrelandet " meddeler de Jndstillingspunkter, den til at gjøre Forslag med Hensyn til Laugsvæsenet i Kbhavn nedsatte Kommittee i denne Sag har indgivet: De nærværende Handelslaug og Handelskorporationer ophæves, ligesom de ved Handelslaugene anordnede Drenge- og Svende=Aar bortfalde. Herefter skal der kun gives et Handelsborgerskab paa Handel en detail, ligesom eet Handelsborgerskab paa Handel en gros. Alle Detail handlere udgjøre en fælleds Detailhandler=Korporation. med særegen Organisation og under Bestyrelse af udvalgte Repræsentanter. Ved Jndtrædelse i Korporationen erlægges en vis Kiendelse og siden, om fornødent gjøres, et aarligt Bidrag. Korporationens Medlemmer skulle have Ret til, en detail, saaledes som dette Begreb ved den ældre Lovgivning er fastsat, at falholde alle Slags Varer, hvis Forhandling ikke er dem udtrykkelig formeent. For at blive Medlem af DetailhandlerKorporationen udfordres, foruden de til Borgerskabs Erhvervelse fornødne almindelige Qvalificationer, at den Vedkommende har taget den anordnede Examen for Handlende. Ethvert Medlem af Detailhandler=Korporationen skal, naar han vil udøve sin Handelsberettigelse, være pligtig at holde aaben Boutik, og maa ikke udenfor denne foretage nogen Detail=Udsalg til Konsumenter. Jngen skal være forhindret fra paa een Gang at være Medlem af Grosserer= og Detailhandler=Korporationen; men enhver Detailhandler kan træde ind i Grosserer=Societetet, saasnart han erlægger Differencen mellem det for Grossererne og Detailhandlerne fastsatte Borgerskabsgebyhr, ligesom enhver Grosserer skal træde. ind i Detailhandler=Korporationen, naar han aabner en Boutik for Detail=Handel.
Odense Adresse-Contoirs Efterretninger, 1845-07-16
Sønderborger Ugeblad af 22 Juni beretter, at der samme Dag endnu fandtes Jisflager af 4 Favnes Omkreds og 6 Tommers Tykkelse liggende under Sø tangen paa den vestlige Ende af Kekenis. "Jsen hedder det – er der endnu saa stærk, at den har kunnet bære Vogne, som kjørte over den, for at hente Havsand. Og dog have vi i de sidste 14 Dage, i Middagsstunden, havt fra 16 til 240 Varme."
Odense Adresse-Contoirs Efterretninger, 1845-07-16
Den gamle danske Chinafarer, Fregatskibet Frederik VI. er, ifølge engelske Blade, ankommet til London fra Kjøbenhavn midt i Juni Maaned, og er allerede ved samme Maaneds Slutning afgaaet fra London, til Ostindien. Den farer endnu under dansk Flag, under en dansk Capitain og en Deel af Mandskabet er dansk.
Odense Adresse-Contoirs Efterretninger, 1845-07-16
Folketælling: Rendsborg 10,338 Jndbyggere.
Odense Adresse-Contoirs Efterretninger, 1845-07-16
Odense. Deres Kgl. H. Kronprindsen og Storhertugen af Mecklenborg=Schwerin ere, efterat de iforgaars havde taget den af Hr. Proprietair Hansen, opbyggede Kaserne i Øiesyn, og igaar paa Fælleden ladet sig præsentere det 6te Dragonregiment, afreiste til Frederiksgave, hvorfra Reisen fortsættes over Assens til Dobberan.